घर घर घंटी बजाकर कचरा संग्रहण करेगी पालिका
स्वच्छता टीम ने बजाई सीटी तो वापस लौटे खुले में शौच के लिए जा रहे ग्रामीण
प्रतापगढ़| स्वच्छभारत मिशन अभियान के तहत शुक्रवार को जिले के कुलमीपुरा, घोटारसी पंचायत सहित विभिन्न गांवों में डीआरजी सदस्यों, स्वच्छ भारत मिशन से जुड़े अधिकारियों, कर्मचारियों ने मॉर्निंग फॉलोअप में ट्रिगरिंग के जरिए लोगों को खुले में शौच नहीं जाने का संकल्प दिलाया।
कुलमीपुरा पंचायत में सीईओ वी.सी. गर्ग की अगुवाई में सुबह 5 बजे ही पहुंच गए एसीईओ रामेश्वर मीणा, बीडीओ अनिल पहाड़िया, एसबीएम समन्वयक आशीष भट्ट, पीआरओ कुमार अजय आैर सरपंच मोतीलाल मीणा ने खुले में शौच के लिए जा रहे ग्रामीणों को रोका-टोका और खुले में शौच जाने से होेने वाली बीमारियों के बारे में बताया। इस प्रकार सार्वजनिक तौर पर टोके जाने पर खुले में शौच के लिए जा रहे ग्रामीणों ने शर्मिंदगी महसूस की और जल्दी से जल्दी ही घर में शौचालय बनाकर खुले में शौच छोड़ने की शपथ ली। स्वच्छता दलों को इस प्रकार निगरानी करते देखकर अनेक ग्रामीण रास्ते से वापस अपने घरों को लौट गए और कइयों ने अपना रास्ता बदलने की कवायद की। इस पर डीआरजी ने उनके पास जाकर उन्हें समझाया। इस दौरान कुछ ग्रामीण ऐसे भी मिले, जिनके घर में शौचालय बना होने के बावजूद वे खुले में शौच के लिए जा रहे थे, समझाइश पर वे मान गए और भविष्य में खुले में शौच नहीं जाने की बात कही। समझाइश पर ग्रामीणों ने यह भी माना कि वास्तव में खुले में शौच घर की महिलाओं के मान-सम्मान और सभी के स्वास्थ्य की दृष्टि से ठीक नहीं है।
खुले में शौच जा रहे लोगों को चिह्नित कर उनकी मानसिकता बदलें : गर्ग
सीईओगर्ग ने ग्राम सेवक, पटवारी, आंगनबाड़ी कार्यकर्ता, एएनएम सहित पंचायत में कार्यरत सरकारी कर्मचारियों को निर्देश दिए कि वे प्रतिदिन ट्रिगरिंग करें और खुले में शौच जा रहे लोगों को चिह्नित कर उन्हें समझाएं, शौचालय निर्माण के लिए प्रेरित करें और उनकी मानसिकता में बदलाव लाएं। उन्होंने कहा कि यदि किसी सरकारी कर्मचारी, जनप्रतिनिधि के घर में शौचालय नहीं पाया गया तो उन पर कार्रवाई की जाएगी। सरपंच मोतीलाल मीणा ने बताया कि पंचायत में 1023 परिवारों में से करीब 550 घरों में शौचालय बने हुए हैं।
लोगों में जागरुकता रही है और अब जल्दी ही ग्रामीणों, जनप्रतिनिधियों, अधिकारियों के सहयोग से पंचायत को ओडीएफ कर लिया जाएगा।
जिलेभर में चल रहा है मॉर्निंग फॉलोअप
इसी प्रकार जिला स्तरीय डीआरजी टीम ने घोटारसी पंचायत में ट्रिगरिंग की। एसीईओ रामेश्वर मीणा ने पंचायत के टांडा गांव में भी जाकर ट्रिगरिंग की और खुले में शौच जा रहे लोगों को स्वच्छता को अपनाने की सलाह दी। गोमाना में बीडीओ आरके गुप्ता की अगुवाई में लोगों से समझाइश की। लांबा डाबड़ा में डीआरजी सदस्य ऊषा की अगुवाई में ट्रिगरिंग की गई। इसी प्रकार निनोर, सेवना, अचलावदा, लालगढ, कानड़, लाखनिया, भचुंडला सहित विभिन्न गांवों में ट्रिगरिंग कर लोगों को खुले में शौच से मुक्ति का संकल्प दिलवाया गया। अरनोद उपखंड की अछनेरा पंचायत के गांव सेमल खेड़ा, बरखेड़ी बड़वास में एसडीएम दीपेंद्रसिंह सहित अधिकारियों, स्वच्छता टीम ने तड़के ही पहुंचकर ट्रिगरिंग की।
सोच बदली तो देश बदलेगा : कृष्णावत
मुख्यअतिथि कृष्णावत ने कहा कि स्वच्छ भारत का सपना साकार करने के लिए सभी लोग अपनी सोच बदल कर घर या दुकान का कचरा यहां वहां फैंक कर ऑटों, कचरा-पात्रों में ही डालें। सोच बदल गई तो देश जरूर बदलेगा। पूर्व पालिकाध्यक्ष श्यामसुंदर अग्रवाल ने कहा कि इस मिशन में सभी नगरवासियों की भागीदारी महत्वपूर्ण है। सफलता के लिए आमजन के साथ पार्षदों, पालिका कर्मचारी अपनी भागीदारी कर्तव्य से निभाएं। कार्यक्रम में पालिकाध्यक्ष चंदनबाला कासमा, उपाध्यक्ष रामचंद्र माली, उपप्रधान रमेश गोपावत, पूर्व पालिकाध्यक्ष सुरेंद्र तंबोली, पार्षद सुभाष व्यास, भेरूलाल मोहिल, जिला परिषद सदस्य नाथूलाल, पूर्व पालिका उपाध्यक्ष लक्ष्मीलाल कोठारी, बाबूलाल पाटीदार, बद्रीलाल कौशिक, भाजपा नगर अध्यक्ष दुर्गादास तनवानी, उपाध्यक्ष शशिकांत शर्मा, मंत्री घनश्याम जोशी, भाजपा प्रवक्ता विजयसिंह पाटीदार, पूर्व पार्षद गुणवंत चोरडिया, मनोहर पारीक, दिनेश कासमा, अजित दुग्गड़, टीकम जटिया, विशाल राही सहित कई कर्मचारी मौजूद थे।
धमोतर. कुलमीपुरामें मॉर्निंग फॉलोअप में समझाइश करते अधिकारी।
छोटीसादड़ी. कचरासंग्रहण वाहन को हरी झंडी दिखाकर रवाना करते अतिथि।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva